เหตุผลที่ทำให้คุณปลดหนี้ไม่ได้สักที
การเป็นหนี้ ไม่ว่าใคร ๆ ก็ไม่ชอบ เพราะหนี้ทำให้มีภาระทางการเงินที่ต้องจ่ายหนี้ทุกเดือน และยังจะมีดอกเบี้ยที่เพิ่มขึ้นตามระยะเวลาที่กู้ยืมด้วย และร้ายที่สุดคือทำให้คุณไม่มีอิสระทางการเงินได้ เพราะต้องหักรายได้ไว้จ่ายหนี้
15 ม.ค. 2559

การเป็นหนี้ ไม่ว่าใคร ๆ ก็ไม่ชอบ เพราะหนี้ทำให้มีภาระทางการเงินที่ต้องจ่ายหนี้ทุกเดือน และยังจะมีดอกเบี้ยที่เพิ่มขึ้นตามระยะเวลาที่กู้ยืมด้วย และร้ายที่สุดคือทำให้คุณไม่มีอิสระทางการเงินได้ เพราะต้องหักรายได้ไว้จ่ายหนี้ 
ทำให้เก็บเงินได้น้อยลง หลายคนจึงเสาะหาวิธีต่าง ๆ ที่จะทำให้ปลดหนี้ได้เร็ว ๆ ทั้งการหารายได้เพิ่ม หรือการปรับโครงสร้างหนี้ แต่ก็ยังปลดหนี้ไม่ได้สักที โดยที่ไม่ทราบสาเหตุ วันนี้ MoneyGuru.co.th ได้ลองนำเหตุผลใหญ่ ๆ ที่ทำให้คุณไม่สามารถปลดหนี้ได้อย่างที่ใจคิดมาให้ดูกันครับ
1. หนี้ของคุณสูงเกินไปการก่อหนี้ที่เกินตัวก็เป็นสาเหตุหนึ่งที่ทำให้ปลดหนี้ได้ไม่หมดสักที เช่น คุณซื้อบ้านที่มีราคาแพงกว่ากำลังในการจ่ายหนี้ของคุณ คุณอาจจะต้องใช้เวลาว่าครึ่งชีวิตในการจ่ายหนี้บ้านนี้ เพราะต้องจ่ายทั้งเงินต้น และดอกเบี้ย ดังนั้น ก่อนจะเป็นหนี้ควรประเมินกำลังในการหารายได้ของคุณ และความสามารถในการชำระหนี้ของคุณก่อนนะครับ จะได้ไม่มีปัญหาปลดหนี้ไม่หมดสักทีครับ
2. เงินสำรองของคุณน้อยเกินไปเงินสำรองของคุณควรจะมีจำนวนมากพอที่จะครอบคลุมค่าใช้จ่ายฉุกเฉินทุกอย่าง อย่างน้อย 70 - 80 % ของค่าใช้จ่ายในส่วนนั้น หากมีไม่มากพอ แล้วคุณเกิดเจ็บป่วยต้องเข้าโรงพยาบาล หรือต้องซ่อมบ้าน ซ่อมรถ หรือลูก ๆ ของคุณมีค่าใช้จ่ายที่ไม่ได้คำนวณไว้ ก็จะทำให้คุณต้องไปหยิบยืมเงินคนอื่นมาใช้จ่าย และทำให้เป็นวงจรการเป็นหนี้ไม่รู้จบจนไม่สามารถปลดหนี้ได้สักทีครับ ถ้าหากคุณผู้อ่านต้องการรู้ว่าควรจะมีเงินสำรองเท่าไหร่ดีก็สามารถอ่านต่อได้ที่  เราควรมี เงินสำรองฉุกเฉิน เท่าไหร่ดีนะ??  ครับ
3.ดอกเบี้ยเงินกู้ของคุณสูงเกินไปดอกเบี้ยเงินกู้ที่สูงมาก ๆ จะทำให้เวลาที่คุณจ่ายหนี้ เงินที่จ่ายไปจะกลายเป็นการชำระดอกเบี้ยเสียส่วนมาก จะชำระเงินต้นน้อยมาก ๆ ต้องใช้เวลานานมากกว่าเงินที่จ่ายไปจะไปชำระเงินต้นมากกว่าดอกเบี้ย ยิ่งคุณชำระหนี้แต่ละงวดจำนวนน้อยมาก ก็จะยิ่งเป็นหนี้นานตามไปด้วย  ดังนั้น เวลาที่จะกู้เงิน ควรดูอัตราดอกเบี้ยที่ต่ำที่สุดครับ จะได้ไม่ต้องเป็นหนี้นานมากครับ
4. คุณตามใจลูกมากเกินไปสำหรับคนที่มีลูก และรักลูกมากจนตามใจได้ทุกอย่าง ลูกอยากได้อะไรก็จะจัดหาให้ แม้จะเกินกำลังของตัวเองก็ตาม เหตุผลนี้ก็จะทำให้คุณเป็นหนี้ได้เช่นกันครับ เพราะ เวลาที่ลูกเรียกร้องบางอย่าง และคุณไม่มีเงินพอที่จะซื้อให้ คุณก็ต้องกู้ยืมเงินคนอื่นเพื่อไปซื้อ หรือ ต้องซื้อแบบผ่อนจ่าย และลูกของคุณก็มีสิ่งของที่อยากได้มาเรื่อย ๆ ในขณะที่ของเก่ายังผ่อนไม่หมด ก็จะทำให้หนี้ของคุณพอกพูนเพิ่มขึ้น และปลดหนี้ไม่หมดสักทีครับ
5. คุณไม่มีที่ปรึกษาทางการเงิน ที่ปรึกษาทางการเงินนั้นจำเป็นมาก ๆ สำหรับการกู้เงินก้อนใหญ่ครับ เพราะที่ปรึกษาทางการเงินสามารถคำนวณหนี้และดอกเบี้ย รวมทั้งระยะเวลาที่คุณควรจะเป็นหนี้ให้คุณ ถ้าหากคุณขาดคนที่คอยให้คำปรึกษาทางการเงิน ก็จะทำให้คุณชำระหนี้อย่างไร้แผน และคุณเองอาจไม่รู้ด้วยซ้ำว่าคุณเป็นหนี้จริง ๆ เท่าไหร่กันแน่เมื่อรวมดอกเบี้ยแล้ว คุณจึงควรมองหาที่ปรึกษาทางการเงินไว้ก่อนการกู้ยืมเงินนะครับ
ทั้ง 5 ข้อนี้ เป็นสิ่งที่ควรคำนึงถึงก่อนที่จะตัดสินใจเป็นหนี้ และระหว่างเป็นหนี้ครับ เพื่อที่จะได้ไม่ติดกับดักการเป็นหนี้อย่างไม่รู้จบ และคุณผู้อ่านสามารถติดตามบทความเคล็ดลับเกี่ยวกับการเงินอีกมากได้ที่ MoneyGuru.co.th  ครับ
อ้างอิงdailyfinance.com, outofyourrut.com, kiplinger.com